text: اینٹی مائیکرو بیئرل ریسسٹینس کے موضوع پر تبادلہ خیال کرتے ہوئے ڈاکٹر ہرش وردھن نے کہا کہ تخمینہ لگایا گیا ہے کہ2010 میں پرندوں، سوائن اور مویشیوں میں پوری دنیا میں اینٹی بائیوٹکس کا بڑے پیمانے پر استعمال ہوا جس سے یہ ظاہر ہوا کہ چین، امریکہ، برازیل اور جرمنی سمیت پوری دنیا میں اینٹی بائیوٹکس سب سے زیادہ استعمال کرنے والے صف اول کے ممالک میں ہندوستان کا حصہ 3 فیصد ہے۔خصوصیت کے ساتھ مرغیوں میں اینٹی بائیوٹکس کا استعمال ہندوستان میں 2030 تک تین گنا ہوجانے کی امید ہے۔ اس لئے اس مسئلے سے نمٹنے کے لئے مویشیوں اور انسانوں میں اینٹی بائیوٹکس کے استعمال کو منضبط کرنا ہوگا۔انہو ں نے کہا کہ انسان اور جانوروں کی خوراک میں اینٹی بائیوٹکس کے باقیات کی موجودگی کی نگرانی بھی اہم ہے کیونکہ ان کی موجودگی جراثیم میں قوت مدافعیت پیدا کرسکتے ہیں۔